AIŠKINAMASIS RAŠTAS

Dėl turto perdavimo pagal panaudos sutartį labdaros ir paramos fondui „Nugalėtojų akademija“

1. Parengto tarybos sprendimo projekto tikslai ir uždaviniai:

Sprendimo projekto tikslas – perduoti labdaros ir paramos fondui „Nugalėtojų akademija“ (toliau – akademija) pastatus ir inžinerinius statinius, esančius Molėtų r. sav., Inturkės sen., Bučeliškės k., Bučeliškės g. 16, pagal turto panaudos sutartį 10 metų įstatuose numatytai veiklai vykdyti.

Uždaviniai – teikti trumpalaikes socialinės globos paslaugas socialinės rizikos suaugusiems asmenims, priklausomiems nuo narkotinių, psichotropinių ar toksinių medžiagų vartojimo, vykdyti priklausomų asmenų socialinę ir psichologinę reabilitaciją, teikti dvasinę, psichologinę bei socialinę pagalbą, rengti bei įgyvendinti ES struktūrinių fondų ar kitų šaltinių finansuojamus projektus.

1. Siūlomos teisinio reguliavimo nuostatos:

Sprendimu teisinio reguliavimo nuostatos nenustatomos.

1. Laukiami rezultatai:

Perduoti pastatai ir inžineriniai statiniai bus prižiūrimi, remontuojami ir naudojami akademijos veiklai.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai:

Akademijai aukščiau nurodytas turtas buvo perduotas pagal 2016-09-02 turto panaudos sutartį Nr. T6-14 10 metų, t. y. iki 2026-09-01. Administracija 2022-11-16 gavo iš akademijos prašymą nutraukti sutartį. Priežastis-akademija planuoja dalyvauti Europos Sąjungos 2023-2030 m. projektuose, kur būtina sąlyga, kad būtų užtikrintas 10 m. veiklos tęstinumas. Akademijai pateikus prašymą, dėl pastatų ir inžinerinių tinklų Molėtų r. sav., Bučeliškės k, Bučeliškės g. 16 nuomos 10 metų, administracija paruošė sprendimo projektą.

Siekiant įvertinti poveikį konkurencijai ir atitiktį valstybės pagalbos reikalavimams užpildytas vertinimo klausimynas.

Molėtų rajono savivaldybės administracijos direktoriaus įsakymais: 2022 m. lapkričio 30 d. Nr. B6-1369 „Dėl Molėtų rajono savivaldybės turto pripažinimo nereikalingu“, 2022 m. gruodžio 13 d. Nr. B6-1416 „Dėl Molėtų rajono savivaldybės turto pripažinimo nereikalingu“, turtas pripažintas nereikalingu savivaldybės veiklai ir siūlymas Molėtų rajono savivaldybės tarybai nurodytą turtą perduoti akademijos įstatuose nurodytoms veikloms vykdyti.